ฟันกรามล่าง ด้านขวา ไปถอนมาค่ะฟันถอนอยากมาก คุณเลย กรอ เพื่อนำรากฟัน ออก มา เบ้าฟันใหญ่คุณเลย ใส่ยา และเย็บแผลให้ค่ะ ตอนนี้ที่เบ้าฟัน มันมีเนื้อปูด ขึ้นมา ค่ะ เจ็บ และมีเลือดไหล ด้วยค่ะไม่ทราบว่าจะเป็นอะไรหรือเปล่าค่ะ
สวัสดีคะการผ่าตัดเอาฟันออกนั้น อาจจะต้องมีการเย็บเนื่องจากว่าถ้าไม่เย็บจะมีเรื่องของการเสียเลือด เนื่องจากน้ำลายมีสารที่ทำให้การแข็งตัวของเลือดไม่ดีค่ะ การเย็บเป็นการหยุดเลือดและทำให้แผลหายเร็วขึ้นค่ะเมื่อมีการทำลายเนื้อเยื่อร่างกายจะมีการสร้างเนื้อเยื่อขึ้นมาทดแทนค่ะ ในตอนแรกอาจจะยังไม่มีการจัดโครงสร้างของเนื้อเยื่อที่สร้างขึ้นมาดีพอ ทำให้เนื้อเยื่อที่ถูกสร้างใหม่ยังไม่เรียบอาจจะเป็นตุ่มนูนได้อย่างที่เห็นค่ะแต่อย่างไรก็ตามคงคิดถึงเรื่องการติดเชื้อร่วมด้วยค่ะ เพราะถ้ามีอาการปวดบวม และมีเลือดออกไม่หยุดคงต้องรีบไปตรวจเพื่อรับยาค่ะอาจจะต้องได้รับยาฆ่าเชื้อยาแก้ปวดแนะนำเรื่องการบ้วนปากด้วยน้ำเกลือค่ะ